FIG

Sefydlwyd Ffederasiwn Gymnasteg Rhyngwladol (a adwaenir yn aml wrth ei dalfyriad Ffrangeg, FIG, Fédération Internationale de Gymnastique) ar 23 Gorffennaf 1881 yn Liège yng Ngwlad Belg gan Nicolaas Cuperus. Dyma'r ffederasiwn chwaraeon rhyngwladol hynaf.« La FIG, mode d'emploi », in Gymnaste Magazine, n°310, décembre 2008, 18-19. Fe'i gelwir gyntaf yn Bureau des fédérations européennes de gymnastique, gan fabwysiadu'r enw swyddogol cyfredol ym 1922.

Mae pencadlys yr FIG wedi ei lleoli yn Lausanne yn y Swistir ers Gorffennaf 2008. Yn 2017, roedd gan FIG 31 o weithwyr.

Cyfrifoldeb
Mae'r FIG yn llywodraethu wyth camp: Gymnasteg i Bawb, Gymnasteg Artistig Dynion a Merched, Gymnasteg Rhythmig, Trampolîn - gan gynnwys Dwbl-trampolîn Dwbl a Thymbl -, Aerobeg, Acrobateg, a Parkour. Mae'n cyfrif 148 o ffederasiynau aelodau cenedlaethol ac mae ganddo ei bencadlys ym Mhrifddinas Olympaidd, Lausanne.https://www.gymnastics.sport/site/about.php O gymryd holl aelodaeth cymdeithasau gymnasteg cenedlaethol a holl gampau sydd o dan adain yr FIG, gwelwyd bod gan y sefydliad 34,263 o aelodau anuniongyrchol yn oddeutu 2009.https://www.gymnastics.sport/site/pages/about-population.php

Hanes
Sefydlwyd Bureau des fédérations européennes de gymnastique ar 23 Gorffennaf 1881, dan arweinyddiaeth cynrychiolwyr tair gwlad; Ffrainc, Gwlad Belg a'r Iseldiroedd. Newidiwyd yr enw i'r Fédération Internationale de Gymnastique yn 1922.

Mae pencadlys y FIG wedi newid sawl gwaith yn ystod ei hanes: gan ddechrau yn Liège ac yna ym Mhrâg, symudodd FIG i'r Swistir ar ôl yr Ail Ryfel Byd, yn gyntaf yng Ngenefa, cyn agor ysgrifenyddiaeth barhaol yn Lyss ym 1973, yna i symud i Moutier (ill dau yn canton Bern) ym 1991 ac yn olaf i Lausanne o Orffennaf 2008 2. Daeth yn 36ain sefydliad chwaraeon rhyngwladol i eistedd ar y Pwyllgor Olympaidd Rhyngwladol. Er mwyn agor y Gemau Olympaidd i ddisgyblaethau newydd, yn 1996 fe amsugnodd yr FIG y Ffederasiwn Trampolîn Rhyngwladol sy'n reoli gweithgareddau: trampolîn, tumbling ac acrosport.

Strwythur
Cydnebir y Ffederasiwn gan y Pwyllgor Olympaidd Rhyngwladol fel y prif awdurdod ar gymnasteg ryngwladol. Mae ei strwythur yn hierarchaidd ac yn ymreolaethol, hynny yw, rhaid i ei endidau weithio gyda'i gilydd.

Awdurdodau a chynrychiolwyr
bawd|Pencadlys y Ffederasiwn Gymnasteg Rhyngwladol, yn Lausanne, 2016
Mae'r FIG yn cynnwys ffederasiynau cenedlaethol a chyfandirol, sy'n cael eu cydnabod fel y rhai sy'n gwneud penderfyniadau yn eu priod wledydd. Dim ond un ffederasiwn i bob gwlad sy'n cael ei gydnabod a rhaid iddo hefyd gael ei gydnabod gan awdurdodau cenedlaethol ym maes addysg gorfforol a chwaraeon.

Mae'r FIG yn cael ei lywodraethu gan gyngres, cyngor, pwyllgor gweithredol a chomisiwn arlywyddol. Mae'r awdurdodau hyn yn uniongyrchol o dan orchymyn yr arlywydd. Mae yna hefyd saith pwyllgor technegol sy'n cyfarwyddo eu disgyblaethau priodol, ac mae'r Ysgrifennydd Cyffredinol yn cael ei ethol gan y Pwyllgor Gweithredol.

Strwythur Fewnol yr FIG
Mae'r Cyngor FIG yn cynnwys 44 aelod, sy'n diweddaru'r rheoliadau bob blwyddyn. Mae'r Pwyllgor Gweithredol, sy'n cwrdd dair gwaith y flwyddyn, yn cynnwys 22 aelod, gan gynnwys Llywyddion yr Undebau Cyfandirol. Mae yna hefyd saith pwyllgor technegol (un ar gyfer pob disgyblaeth: gymnasteg artistig, gymnasteg rhythmig, ac ati) a sawl comisiwn i fyfyrio a chynnig ar bob pwnc sy'n gofyn am newidiadau.

Sefyllfa Cymru
Yn achos Cymru, er bod gan Gymru gymdeithas Gymnasteg Cymru a thîm genedlaethol sy'n cystadlu yng Ngemau'r Gymanwlad, dim ond British Amateur Gymnastics Association (a elwir bellach yn "British Gymnastics") a sefydlwyd yn 1888 a gydnabyddir gan yr FIG ac sydd â sedd a llais yn ei gweinyddiaeth. Ymunodd y BAGA gyda'r FIG yn 1936.

Fel aelod o'r strwythur Brydeinig a thîm Olympaidd Prydain, mae gymnastwyr a sefydliad Cymru yn derbyn rheolau'r FIG.

Cynghorau'r FIG
Ymhlith y prif benderfyniadau a gymerwyd gan gyfarfodydd i Gyngor yr FIG mae:
 Rhif Blwyddyn Dinas letyol Cymdeithas letyol Prif benderfyniad12001Lausanne SUI	UEGCodi'r terfyn oedran mewn Gymnasteg Rhythmig i 16 (er 2005)22002Chiba JPNAGU24 gymnastwyr yn ART Comp II32003San Juan PURPAGUFformat newydd i gystadleuaeth Gymnasteg Rhyddmig42004Windoeck NAMUAGCommission TUE52005Helsinki FINUEGLlw beirniaid ac athletwyr6	2006	Kuala Lumpur MASAGU	Nid yw'r sgorau bellach yn fanwl72007Orlando USAPAGUCôd disgyblu newydd82008Le Cap RSAUAGTrwyddedau ar gyfer gymnastwyr92009Lillestrom NORUEGBeirniaid Cyfeirio102010Chiba JPNAGUAmser hediad ar trampolîn112011San Jose USAPAGUDyrannu digwyddiadau dros 6 oed122012St Petersburg RUSUAG Rheolau newydd ar gyfer cysylltiadau132013Liverpool GBRUEGEgwyddorion y system gymhwyso Olympaidd newydd142014Kuwait City KUWAGUCwotâu newydd ar gyfer gymnasteg rhythmig152015Melbourne AUSOCECwotâu newydd ar gyfer Timau Gymnasteg Artistig162016Bangkok THAAGUAmserlen newydd ar gyfer cymhwyster Olympaidd172017Baku AZEUEG

Cyfeiriadau

Dolenni allanol
 Gwefan swyddogol yr FIG
 Apparatus Norms  ar wefan yr FIG
 Gwefan Swyddogol Gymasteg Cymru

Categori:Gymnasteg
Categori:Sefydliadau chwaraeon
Categori:Sefydliadau 1881